Kongres India Muslim Malaysia

Kongres India Muslim Malaysia (, , singkatan: KIMMA) ialah sebuah parti politik di Malaysia yang ditubuhkan pada 24 October 1976 untuk menwakili kaum minoriti India Muslim. KIMMA pernah dibatalkan pendaftarannya sebanyak dua kali pada 1978 dan 1998 sebelum didaftar semula. Ahli KIMMA hampir kesemuanya adalah terdiri dari kaum minoriti India Muslim.

Gabungan politik
KIMMA pernah menyertai gabungan parti-parti politik pembangkang iaitu Angkatan Perpaduan Ummah (APU) dan Gagasan Rakyat (GR) pada tahun 1990 hingga 1996 dalam masa yang sama. Namun kemudiannya KIMMA telah berubah haluan dan mendakwa 80,000 yang menjadi ahli KIMMA berhasrat untuk menyertai Barisan Nasional (BN) semenjak 1984 lagi. Tetapi penyertaan ini perlu mendapat sokongan daripada kesemua parti komponen terutama Kongres India Malaysia (MIC) dan Pertubuhan Kebangsaan Melayu Bersatu (UMNO) kerana ahli KIMMA mungkin juga berasal dari MIC atau UMNO. Penyertaannya telah mendapat tentangan hebat daripada MIC.
. Kemusykilan status orang India Muslim bukan Melayu dan bukan Bumiputera juga menjadi sekatan kepada bantahan penyertaannya sehingga mendorong KIMMA sanggup meluluskan usul tuntutan orang India Muslim diberi status Melayu dan sanggup untuk menerima parti KIMMA dijadikan sebagai gabungan UMNO untuk menjadi sebahagian dari BN walaupun ianya dianggap mustahil. 

KIMMA juga pernah menjadi sebahagian daripada Angkatan Perpaduan Ummah (APU) gabungan parti-parti pembangkang Islam iaitu Parti Islam Se-Malaysia (PAS), Parti Melayu Semangat 46 (S46), Barisan Jemaah Islamiah Se-Malaysia (BERJASA) dan Parti Hizbul Muslimin Malaysia (HAMIM), pada tahun 1990 yang berjaya merampas kerajaan negeri Kelantan walaupun KIMMA tidak bertanding sebarang kerusi di dalam pilihan raya umum masa itu.

Krisis Kepimpinan
Pada tahun 2008, kemelut kepimpinan melihat Timbalan Presidennya, Amir Amsa Alla Pitchay yang dipecat dari KIMMA oleh Presidennya Dato' Syed Ibrahim B. Kader, mendakwa dirinya presiden dan mencadangkan pergabungan KIMMA dengan Parti Progresif Penduduk (PPP),  sebuah parti komponen BN. 

Pada 2009 pula sekali lagi krisis dalaman melihat KIMMA mempunyai 2 presiden setelah mesyuarat agungnya yang ke-33 dipertikaikan kesahihannya serta Mohd Fazil William Abdullah, pengerusi KIMMA Wilayah Persekutuan disingkir.

Ahli Bersekutu UMNO
Permohonan Kimma untuk menjadi sebagai ahli bersekutu UMNO telah diterima oleh Majlis Tertinggi UMNO pada 27 Ogos 2010. Dengan kelulusan ini, Kimma kini menikmati status pemerhati di dalam semua mesyuarat bahagian dan perhimpunan agung UMNO namun tidak boleh terlibat dalam perkara dalaman UMNO.

Presiden KIMMA 
1976-1980 : Drs Haji Badrul Zaman bin P. S. Md Zakariah

1981-1983 : Datuk Shaikh Dawood @ A.S Dawood Abdul Razak

1988-1995 : Mohamad Ilyas Mohd Idris

1995-1998 : Dato' Sikandar Batcha Abdul Majeed

1998-2006 : Tuan Haji Mohameed Haniffa bin Haji Mohamad Yusoff

2006-kini : Dato’ Seri Syed Ibrahim bin Kader

Lihat juga 
 Senarai parti politik Malaysia
Parti Perikatan India Muslim Nasional
 Politik Malaysia

Pautan Luar
Laman Facebook KIMMA 
Laman Sesawang KIMMA

Rujukan 

Barisan Nasional
Politik
Penubuhan 1976 di Malaysia
Parti politik Islam di Malaysia